Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: Az előző beszámolási időszakban kezdeményezte az országgyűlési biztos az Országgyűlés Alkotmány- és Igazságügyi, valamint Emberi Jogi, Kisebbségi és Vallásügyi Bizottságainál a volt egyházi ingatlanok tulajdoni helyzetének rendezéséről szóló 1991. évi XXXII. törvény módosítását, az
Paragraph Index: 124

Az előző beszámolási időszakban kezdeményezte az országgyűlési biztos az Országgyűlés Alkotmány- és Igazságügyi, valamint Emberi Jogi, Kisebbségi és Vallásügyi Bizottságainál a volt egyházi ingatlanok tulajdoni helyzetének rendezéséről szóló 1991. évi XXXII. törvény módosítását, az átadásra kerülő ingatlanokban lakók jogai védelmében. A előző beszámoló elkészítésének idejéig a két bizottság elfogadta az ajánlást, és az 1997. évi CXXV. törvénnyel megvalósult az ajánlásban foglalt kezdeményezés (159/1995). Az országgyűlési biztos 1996. év végén a távfűtőművek szolgáltatási árát kifogásoló panaszosok ügyében fordult az ipari, kereskedelmi és idegenforgalmi miniszterhez a távhőszolgáltatásra vonatkozó átfogó jogi szabályozás érdekében. Az előző beszámoló idején a válaszadásra nyitva álló határidő még nem telt el. Ezt követően érkezett válaszában a miniszter az ajánlást elfogadta és 1997 áprilisában a törvény tervezetét is elküldte véleményezésre. A tervezetben szereplő megoldást az országgyűlési biztos elfogadta (OBH 554/1995). Az ionizáló sugárzásnak kitett munkahelyen foglalkoztatott köztisztviselők pótszabadsága érdekében fordult 1996-ban az országgyűlési biztos a belügyminiszterhez. Az ajánlást elfogadva

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes